**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja:** 2016. február 23. (kedd 16.30 óra)

**Meghívottak:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Grégerné Papp Ildikó osztályvezető

**Megjelentek:** Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Papp István jegyző, dr. Németh Zsanett aljegyző, Grégerné Papp Ildikó osztályvezető, Perlaki Zoltán osztályvezető, Kissné Szalay Erzsébet jegyzőkönyvvezető

**dr. Klein Katalin levezető elnök:** Köszöntöm a megjelenteket. dr. Szabó András elnök úr távolléte miatt engem bízott meg az ülés levezetésével. Megállapítom, hogy az Egészségügyi és szociális bizottság 4 fővel jelen van, határozatképes. Ha nincs felvetés, javaslat, akkor felteszem szavazásra a napirendet. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**1/2016. (II. 23.) HATÁROZATA**

Nagykovácsi Nagyközség Önkormányzat Egészségügyi és szociális bizottsága 2016. február 23-i ülésén az alábbi napirendeket tárgyalja:

1. **Döntés Nagykovácsi Nagyközség Önkormányzatának 2016. évi költségvetéséről**
2. **Nagykovácsi Nagyközség Önkormányzatának önkormányzati rendelete a lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról**
3. **Nagykovácsi Nagyközség Esélyegyenlőségi Programjának felülvizsgálata**

**Határidő**: azonnal

**Felelős**: EÜB elnök

**1. naprendi pont**

**Döntés Nagykovácsi Nagyközség Önkormányzatának 2016. évi költségvetéséről**

**dr. Klein Katalin levezető elnök:** Átadom a szót jegyző úrnak, hogy röviden ismertesse az előterjesztésben foglaltakat.

**Papp István jegyző:** *Röviden ismertette az előterjesztést.* Kiegészítésként szeretném elmondani, az éves szociális keret növekedéséhez kapcsolódóan, hogy március hónapra tervezzük a szociális rendeletünk felülvizsgálatát, és ennek megkezdtük az előkészületeit. Néhány napon belül a bizottság tagjai fognak kapni egy munkaanyagot. A tavalyi évben a kapott közelítőleg 20 millió Ft-nak kb. 60-65 %-át költöttük el. Az idei évben közel 35 millió Ft normatívára számíthatunk, ezt figyelembe kell venni a rendelet felülvizsgálata során.

**dr. Klein Katalin levezető elnök:** Köszönöm. Azt kérdezném, hogy melyik az a területe a szociális hálónknak, amely esetleg nem volt megfelelően finanszírozva.

**Kiszelné Mohos Katalin polgármester:** Most ezt így nem lehet megválaszolni, mert sorról sorra kell majd végigmenni ezen. Amit azonban mindenképpen meg kellene lépnünk, hogy a keretet lehet emelni. Most maximálva van, hogy egy évben 100 ezer Ft-ot kaphat egy rászoruló. Én azt gondolom, hogy lehet olyan rászoruló, aki ennél jóval többet is kaphatna. Azonban a jövedelemhatárok meghatározásánál nem mehetünk nagyon magasra, mert csak olyan családokat szeretnénk támogatni, akik valóban rászorulóak. Egy szempont lehet pl., hogy megvizsgáljuk azokat a beérkezett kérelmeket, amelyeket valamilyen oknál fogva el kellett utasítani.

**dr. Klein Katalin levezető elnök:** A saját tapasztalatom az, hogy az egyedülállóknak vannak komoly gondjai. A jövedelem határuk meghaladja azt, amit mi megállapítunk, ugyanakkor figyelmen kívül hagyjuk, hogy egyedül kénytelenek eltartani egy egész háztartást.

**Dvorzsák-Pintér Tünde**: Azt gondolom, hogy a rendkívüli esetekben kiadott segélyek összegét lehetne növelni. Olyan esetekben, amikor a család váratlanul nehéz helyzetbe kerül, pl. betegség, haláleset stb. esetén. Azt szeretném még megkérdezni, hogy a beadott igények emelkedtek-e az előző évekhez képest.

**Papp István jegyző**: Pontos adatokat most nem tudok mondani, de érzékelhető növekedés nincs.

**dr. Klein Katalin levezető elnök:** Köszönöm. Van-e további kérdés, hozzászólás? Amennyiben nincs, szavazásra teszem fel határozati javaslatot. Indítható a szavazás

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**2/2016. (II. 23.) HATÁROZATA**

**Tárgy: Döntés Nagykovácsi Nagyközség Önkormányzatának 2016. évi költségvetéséről**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy hagyja jóvá a Nagykovácsi Nagyközség Önkormányzatának 2016. évi költségvetéséről szóló rendelettervezetet az előterjesztésben foglaltak szerint.

**Határidő:** azonnal

**Felelős**:polgármester, jegyző

**2. naprendi pont**

**Nagykovácsi Nagyközség Önkormányzatának önkormányzati rendelete a lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról**

**dr. Klein Katalin levezető elnök**: Átadom a szót dr. Németh Zsanett aljegyző asszonynak, hogy röviden ismertesse az előterjesztést.

**dr. Németh Zsanett aljegyző**: *Röviden ismertette az előterjesztést.*

**dr. Klein Katalin levezető elnök:** A Fejér György Alapítvánnyal kapcsolatban lenne egy kérdésem. A rendelet alapján akkor csak magánszemélyek támogathatják ezt az alapítványt?

**dr. Németh Zsanett aljegyző:** A rendelet nem zárná ki a Fejér György Alapítvány támogatását. Viszont az Áht. szabályozása szerint kétséges, hogy az önkormányzat támogathatja-e saját alapítványát ilyen módon. A jogi hátterét meg fogjuk vizsgálni, ha erre igény merül fel.

**dr. Klein Katalin levezető elnök:** Köszönöm. Még szeretném tájékoztatásul elmondani, hogy a Pénzügyi bizottság ülésén indítvány érkezett abban a tekintetben, hogy a bíráló bizottság összetétele ne az előterjesztésben meghatározott legyen. Ezt a javaslatot a bizottság elvetette. Ezt azért tartom fontosnak, hogy kifelé kommunikáljuk, mert ez egy lehetőség, hogy belelássanak a civil szervezetek az igényelt pénzek elosztásának mechanizmusába. Amennyiben nincs további hozzászólás, javaslat, szavazásra teszem fel a rendeletet az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**3/2016. (II. 23.) HATÁROZATA**

**Tárgy: A lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy fogadja el Nagykovácsi Nagyközség Önkormányzatának a lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról szóló rendeletét az előterjesztésben foglaltak szerint.

**Határidő:** azonnal

**Felelős**:polgármester

**3. naprendi pont**

**Nagykovácsi Nagyközség Esélyegyenlőségi Programjának felülvizsgálata**

**dr. Klein Katalin levezető elnök**: Átadom a szót Grégerné Papp Ildikó osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.*

**dr. Klein Katalin levezető elnök:** Egy kérdésem lenne, hogy a gyakorlati életben ez a Helyi Esélyegyenlőségi Fórum, hogy működik?

**Grégerné Papp Ildikó osztályvezető:** Ennek a fórumnak 2013 óta kellene működnie, ennek a fórumnak kell vizsgálni, hogy milyen intézkedések valósultak meg, és milyen lehetőségek lehetnek még.

**dr. Klein Katalin levezető elnök:** Még egy kérdésem lenne. Van-e olyan terület, ahol kifejezetten elmaradott helyzetben vagyunk, és kifejezetten intézkedést igényel.

**Grégerné Papp Ildikó osztályvezető:** Nincs, mert folyamatosan teljesítjük az intézkedési tervben foglaltakat.

**dr. Klein Katalin levezető elnök:** Köszönöm. Kiegészítésként szeretném hozzátenni, hogy az esélyegyenlőséghez kapcsolódóan létezik az Egyenlő Bánásmód Hatóság, mint országos hatáskörű szerv. Megyénként tartanak ügyfélfogadásokat, diszkrimináció esetén van jogorvoslatra lehetőség, és ehhez a szervezethez lehet fordulni. Van-e további kérdés, hozzászólás? Amennyiben nincs, szavazásra teszem fel határozati javaslatot. Indítható a szavazás

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**4/2016. (II. 23.) HATÁROZATA**

**Tárgy: Döntés Nagykovácsi Nagyközség Helyi Esélyegyenlőségi Programjának felülvizsgálatáról**

Nagykovácsi Nagyközség Önkormányzatának Egészségügyi és szociális bizottsága javasolja a Képviselő-testületnek, hogy Nagykovácsi Nagyközség Helyi Esélyegyenlőségi Programjának felülvizsgálatát a melléklet szerinti tartalommal fogadja el.

**Határidő**: azonnal

**Felelős**: Polgármester

**dr. Klein Katalin levezető elnök**: Köszönöm. Van-e további kérdés, hozzászólás?

**Dvorzsák-Pintér Tünde**: A civil szervezetek támogatásáról hozott rendelethez kapcsolódóan szeretném elmondani, hogy nagyon örülök, hogy az egyházak támogatása bekerült ebbe az új rendszerbe, mivel van két nagyon nagy létszámmal bíró egyházunk. Azt is támogatom, hogy legyenek külsős tagok a bíráló bizottságban. Sok negatív problémát, amely esetleg az önkormányzat és a lakosok között felmerülhet, ki lehet védeni ezzel. A harmadik, hogy a gyermeklétszám emelkedése miatt már felmerült korábban, hogy meg kell vizsgálni az óvodai ellátás lehetőségeit, lesz-e elegendő hely. Ezzel kapcsolatban tett-e lépéseket az önkormányzat.

**Kiszelné Mohos Katalin polgármester**: A civil pályázattal kapcsolatban fontos megjegyezni, hogy a bíráló bizottságba olyan szervezet képviselője kerül be, aki nem érintett a pályázat során.

**Papp István jegyző**: A gyereklétszámra vonatkozó kérdésre szeretnék válaszolni. Készítettünk egy statisztikai összefoglalót, és ebből kiderül, hogy az óvodai férőhelyekkel nem lesz probléma. Ellenben a 8-10 éves korosztály létszáma kiemelkedően magas.

**dr. Klein Katalin levezető elnök**: Köszönöm szépen. Amennyiben nincs több hozzászólás, vélemény, a bizottság ülését 17 óra 20 perckor lezárom.

K.m.f.

dr. Klein Katalin Bánóczi Margit

levezető elnök tag